নিষেধাজ্ঞা শেষ হয়ে যাওয়ায় পুনরায় দেশের হয়ে খেলার বিষয়ে দৃঢ় আশাবাদ ব্যক্ত করেন আশরাফুল। তিনি বলেন, ‘আমি ২০১৮ সালের ১৩ আগস্টের জন্য অনেক দিন ধরে অপেক্ষায় আছি...বাংলাদেশের জন্য আবারো খেলতে পারা হবে আমার সর্বোচ্চ অর্জন। এখন আমি নিজের পারফরম্যান্স দিয়ে নির্বাচিত হওয়ার জন্য বিবেচিত হতে পারবো। ইতোমধ্যে মাসব্যাপী প্রশিক্ষণ কর্মসূচিতে অংশ নিয়েছি। আসন্ন মৌসুমের জাতীয় ক্রিকেট লিগের জন্য ১৫ আগস্টের পর মৌসুম-পূর্ব প্রশিক্ষণে যাব।’